en ja en en en my my en hy my my my en my en my my en my eo my en en my my my en my my el my my my my my my my my my my my my my my my my my my my my my my my my my my my my my my en en en en en en en en en
ကသာမြို. မှ အနုပညာ ရှင် များ
ကြော်ငြာ များ ထည့်သွင်း နိုင် ပါပြီခင်ဗျာ Ph:0931582372,096468455, 07525240
(မြစ်ဆုံဆည်ပြဿနာ မတားခင်ကကာလက September 26, 2011 http://burma.irrawaddy.org/
နှင့် အင်တာဗျူးခဲ့စဉ်က )
“ကိုယ့်အတ္တနဲ့ယှဉ်ပြီး လူထုဒုက္ခရောက်မယ့်အလုပ် မလုပ်စေချင်ဘူး”
*********************************************
ဧရာဝတီမြစ်ဆုံဆည် စီမံကိန်းအား စာရေးဆရာများ၊ စာနယ်ဇင်းသမားများ၊ ကဗျာဆရာများ၊ သဘာဝ ပတ်ဝန်းကျင် ပညာရှင်များနှင့် နားလည်သည့် လူထုက ကန့်ကွက်လျှက်
ရှိချိန်တွင် ကာတွန်း ဟာဂျူလီ (ကသာ) သည်လည်း မြစ်ဆုံဆည် စီမံကိန်း ကန့်ကွက်သည့် ကာတွန်းများ ဆက်တိုက် ရေးဆွဲကာ ၎င်း၏ facebook စာမျက်နှာတွင် ဖော်ပြလျှက် ရှိသည်။ ကာတွန်း ဟာဂျူလီ (ကသာ) သည် မြစ်ကြီးနား အောက်ဘက် ကသာမြို့နယ် ဧရာဝတီ မြစ်ကမ်းနံဘေးတွင် နေထိုင်သူ ဖြစ်သည်။ ဧရာဝတီမြစ်၏ အပြောင်းအလဲများကို မျက်မြင် ကိုယ်တွေ့ ကြုံနေရသူ ဖြစ်သောကြောင့် ၎င်းတတ်မြောက် ထားသည့် ကာတွန်းပညာ အသုံးပြုကာ ဧရာဝတီမြစ်ကို တတ်အားသရွေ့ ကာကွယ် ချင်သည်ဆိုသော ကာတွန်းဟာဂျူလီ (ကသာ) အား ဧရာဝတီ မဂ္ဂဇင်း သတင်းထောက် အေးချမ်းမြေ့က ဆက်သွယ် မေးမြန်း ထားပါသည်။
ကာတွန်း ဟာဂျူလီ (ကသာ)
ဟာဂျူလီ (ကသာ) သည် မြန်မာ စာနယ်ဇင်းများတွင် ကာတွန်းများကို အနှစ် ၂၀ ကျော် တောက်လျှောက် ရေးဆွဲခဲ့ပြီး လက်ရှိလည်း ဧရာဝတီမြစ်နှင့် ပတ်သက်သည့် ဆောင်းပါးများအား ဂျာနယ်များတွင် ရေးသားနေသူ ဖြစ်သည်။
မေး။ ။ ဧရာဝတီ မြစ်ကမ်းနံဘေး ကသာမြို့မှာ နေနေတဲ့ ကာတွန်းဆရာ တယောက်အနေနဲ့ ဧရာဝတီမြစ်ဆုံဆည် စီမံကိန်း နောက်ဆက်တွဲ ဆိုးကျိုးတွေနဲ့ ပတ်သက်လို့ ဘယ်လောက်အထိ နားလည်ထားလဲ။
ဖြေ။ ။ ကသာက ဧရာဝတီရဲ့ မြစ်ဖျားကိုး၊ မြစ်ကြီးနား မြစ်ဆုံနဲ့ ဘာမှမဝေးဘူးလေ။ မြစ်ကြီးနားမှာ ဒီနေ့ရေကြီးရင် နောက်နေ့ ကသာမှာ ရေကြီးမှာ။ မြစ်ကြီးနား ဒုက္ခရောက်ရင် ကသာ ဒုက္ခရောက်မယ်။ ဧရာဝတီ မြစ်ဝှမ်းတလျှောက်မှာ နေတဲ့သူတွေ ဒုက္ခရောက်ကြမယ်၊ လူတွေ သေကြမယ်။ ဒါ ဖြစ်နိုင်တဲ့ဟာပေါ့။ ဒီဆည်ကြီးရဲ့ အမြင့်ပေနဲ့ အကျယ်က နည်းတာ မဟုတ်ဘူး၊ မြစ်ရေရဲ့ ၇ ရာခိုင်နှုန်းပဲ သုံးမယ်လို့ ဝန်ကြီးကပြောပေမယ့် ဒါ မသေချာဘူး။ ဘယ်လိုပဲ ဖြစ်ဖြစ် ရေစီးရေလာတွေ ပြောင်းသွားမယ်၊ ရေစူး တိမ်သွားမယ်၊ တချို့နေရာတွေဆို ကောသွားမယ်၊ တချို့ဆို မြစ်ကြောင်း ကျဉ်းသွားမယ်၊ ကျနော်တို့ အထက်ပိုင်း ဗန်းမော်တို့၊ ကသာတို့ ဆိုတာက မြစ်ကိုအားကိုးပြီး ရေကြောင်းခရီး သွားနေကြရတာကိုး။ သင်္ဘောတွေ၊ မော်တော်တွေ မသွားနိုင်ရင် ကျနော်တို့ အထက်ပိုင်းက လူတွေ ဒုက္ခရောက်မယ်။
ဒါပေမယ့် အမှန်အတိုင်းပြောရရင် အဲဒီလို ဒုက္ခရောက်နိုင်တာတွေကို ဒီအထက်ပိုင်းက လူထုက မသိဘူး၊ နားမလည်ကြဘူး။ စားဝတ်နေရေး လုံးပန်းနေရတော့ အဲဒီလောက်ထိ မတွေးနိုင်ကြဘူး။ အဲဒါကြောင့် ကျနော်တို့ မီဒီယာကနေ ဒါကို ပြောရမယ်။ မီဒီယာ ဆိုတာက အထက်ပိုင်းမှာရှိတဲ့ ကာတွန်းဆရာ၊ ကဗျာဆရာ၊ စာရေးဆရာ စသည်ဖြင့်ပေါ့။ သူတို့က တတ်နိုင် သလောက် စည်းရုံးရမယ်။ ဒါကြီးဖြစ်သွားရင် ဘာဖြစ်လာနိုင်တယ်ဆိုတာ လှုံ့ဆော်ရမယ်။ ကျနော်တို့ အထက်ပိုင်းမှာ ဒါလေးတွေ ဗဟုသုတ ပြောဖို့ နည်းနေသေးတယ်။ ကျနော်ကတော့ အဲဒါကို တတ်နိုင်သလောက် ပြောတာပေါ့။ စားဝတ် နေရေး ကျပ်တည်း နေတော့ ဗဟုသုတအရာမှာ အတော်အားနည်းတယ်။ သူတို့မှာစိုးရိမ်စရာ ရှိနေတယ်ဆိုတာကို သဘောမပေါက်ကြဘူး။ ဒီကောင်ကြီးက အန္တရာယ်ရှိတယ်၊ အထက်ပိုင်းကလူတွေအတွက် ပိုပြီး အန္တရာယ်က နီးတယ်။ ဒါကို သူတို့သိအောင် ပြောရမယ်၊ စည်းရုံးရမယ်၊ ရေးသားရမယ်ပေါ့ဗျာ။
နောက်တချက်က ဒီမြစ်ဆုံ စီမံကိန်းကိစ္စ ပြောတယ်၊ ဆိုတယ်၊ ရေးသားနေတယ် ဆိုတာ အမျိုးသားအရေး အတွက် ပြောတာ၊ နိုင်ငံရေးနဲ့ မဆိုင်ဘူးဆိုတာကို လူထု သဘောပေါက်အောင် ပြောဖို့ အရေးကြီးတယ်။ အားလုံးဝိုင်းကြ ဝန်းကြဖို့ လိုတယ်။
မေး။ ။ မြစ်ဆုံ ကာတွန်းတွေကို facebook ပေါ်မှာပဲ တင်တာလား။ ပြည်တွင်းက ဂျာနယ်တွေမှာ၊ မဂ္ဂဇင်းတွေမှာကော ဖော်ပြလို့ မရဘူးလား။
ဖြေ။ ။ ဂျာနယ်တွေ မဂ္ဂဇင်းတွေမှာ ဖော်ပြလို့မရပါဘူး။ ကျနော့် facebook မှာပဲတင်တာပါ။ အဲဒီက တဆင့်ယူသုံး ကြတာတော့ ကျနော်လည်း မတတ်နိုင်ဘူးပေါ့။ ဒီလို လူမှုကွန်ရက်တွေ ပေါ်လာတော့ အလုပ်လုပ်ရတာ ပိုကောင်းလာတယ်။ ကျနော်ဆို ကာတွန်းရေးလာတာ နှစ်ပေါင်း ၂၀ ကျော်ပြီ။ ဒီဘက်နောက်ပိုင်းမှာဆို နည်းနည်းလေး တွေးစရာပါလာရင် အဖြုတ်ခံရတာပဲ။ အဲဒါကြောင့် ကျနော် ကာတွန်း မဆွဲချင်တော့ဘူး။ စိတ်ပျက်ပြီး ကာတွန်းမဆွဲတာတောင် ကြာပြီ။ ဒါပေမယ့် အခုနောက်ပိုင်း facebook လိုမျိုးတွေ ပေါ်လာတော့ ကျနော် ကာတွန်းဆွဲဖြစ်တယ်။ နေ့တိုင်းလိုလိုကို ဆွဲဖြစ်ပါတယ်။ ဒီဟာတွေ ပေါ်လာတာကို ကျေးဇူးတကယ် တင်တယ်၊ လွတ်လပ်တဲ့ နေရာလေး တခုလို ခံစားရတယ်။
မေး။ ။ ဧရာဝတီ မြစ်ဘေးမှာ နေပြီး ဒီအကြောင်းကို မြင်နေ၊ တွေ့နေ၊ ပိုသိနေတဲ့ လူတယောက် အနေနဲ့ ဒေသခံ လူထုက ဒီဧရာဝတီ မြစ်ဆုံဆည် ကိစ္စ အရေးကြီးတယ် ဆိုတာ ပိုသိလာဖို့ ဘာတွေလုပ်နိုင်မယ် ထင်သလဲ။
ဖြေ။ ။ ကျနော်တို့ကတော့ လက်ဖက်ရည်ဆိုင်ပဲ ထိုင်ထိုင်၊ ဘယ်မှာပဲ ထိုင်ထိုင် ဒီစကားပြောဖြစ်တယ်။ ဘယ်လောက်ထိ အန္တရာယ်ဖြစ်နေပြီ၊ ဒါကြီးပြီးသွားရင် ငါတို့ ဘာတွေဖြစ်လာနိုင်တယ် ဆိုတာတော့ တတ်နိုင်သလောက် ပြောနေပါတယ်။ ကျနော်တို့ စာရေးဆရာ၊ ကာတွန်းဆရာတွေ ဆိုတာကလည်း အပေါင်းအသင်းက နည်းနည်း ကျယ်ပြန့်တာကိုး။ အဲဒီတော့ ကိုယ် နိုင်သလောက်လေးတွေ ပြောရင်းနဲ့ လူတွေ အများကြီး သိသွားနိုင်တယ်။ အဲဒါကြောင့် ဒီဘက် အထက်ပိုင်းမှာ ရှိတဲ့၊ ဒီဘက် ထီးချိုင့်၊ ရွှေဘို၊ ဗန်းမော်၊ ကသာ၊ကာတွန်းဆရာတွေ၊ ကဗျာဆရာတွေ၊ စာရေးဆရာတွေကိုလည်း ပြောချင်တယ်၊တတ်နိုင်သလောက် ဒီ ဧရာဝတီ မြစ်ဆုံဆည် အကြောင်း ကိုယ့်လူထုကို ပြောကြစမ်းပါလို့ ကျနော် တိုက်တွန်းချင်တယ်။
မေး။ ။ အခုက မြစ်ဆုံဆည် ဆောက်တော့မယ်ဆိုပြီး ကန့်ကွက်တဲ့သူတွေ များလာတယ်၊ သိတဲ့သူလည်း ပိုများလာတယ်။ ဒါပေမယ့် ဧရာဝတီမြစ်ကြီးပေါ်မှာ တံတားတွေ အများကြီးဆောက်တာတို့၊ ရွှေကျင်တာတို့၊ မြစ်ဘေးက သစ်တောတွေ ခုတ်တာတို့ကြောင့် မြစ်က စပျက်စီးနေပြီမဟုတ်လား။ သာမန် လူတယောက်အနေနဲ့ ထင်သာမြင်သာရှိတဲ့ ဒီ ဧရာဝတီမြစ်ရဲ့ အပြောင်းအလဲ တွေကို သိသလောက် ပြောပြနိုင်မလား။
ဖြေ။ ။ အပြောင်းအလဲတွေက အများကြီးပဲ။ ဂျာနယ်တွေမှာလည်း ကျနော် ဆောင်းပါးတွေ ရေးဖူးတယ်။ လွန်ခဲ့တဲ့ ၂ နှစ်လောက်က ဆိုရင် တနှစ်တည်းမှာ ဧရာဝတီလင်းပိုင် ၆ ကောင်သေတယ်။ လင်းပိုင် သေရခြင်းအကြောင်းရင်းကို ရှာဖွေပြီးရေးခဲ့ပါတယ်။ ဒီ လင်းပိုင်တွေက ကျောက်မြောင်းနဲ့ ရွှေဘိုကြားမှာနေတာ။ ဧရာဝတီမှာပဲ နေကြတာ။ နိုင်ငံခြား သားတွေ လာလာကြည့်ရတဲ့ အကောင်တွေပေါ့။ အဲဒီကောင်တွေ သေတဲ့အချိန်က ဆင်းခန်း ဆိုတဲ့ရွာကနေ ဧရာဝတီ မြစ်ကူးတံတား ဆောက်နေတာ၊ ဗန်းမော် – ကသာ ရထားလမ်း ဖောက်နေတဲ့ အချိန်ပေါ့။
လင်းပိုင်သေရခြင်းက အများကြီးရှိတယ်။ အသံဆူညံမှု ကြောင့်လည်း သေနိုင်တယ်၊ ရေအပြောင်းအလဲ၊ အပူအအေး ကြောင့်လည်း သေနိုင်တယ်၊ ရေထု ညစ်ညမ်းမှုကြောင့်လည်း သေနိုင်တယ်၊ ကျနော်တို့က ဘာကြောင့်သူတို့သေတယ် ဆိုတာ ရှာနိုင်မှ ဧရာဝတီမှာ ဘာတွေပြုပြင်သင့်တယ် ဆိုတာသိမယ်။ ကျနော်အဲဒါတွေ ရေးပေမယ့် ဘယ်သူကမှလည်း မပြင်ကြပါဘူးဗျာ။ နောက် ရွှေကျင်နေတဲ့သူတွေသုံးနေတဲ့ ဆိုင်ယာနိုက် ပေါ့ဗျာ။ အဲဒါ အင်မတန်ပြင်းတဲ့အဆိပ်ပဲ။ ဆိုင်ယာနိုက်သုံးပြီး ရွှေဖမ်းတဲ့ကိစ္စတွေ ကျနော်တို့ တလျှောက်လုံး ရေးလာတယ်။ ၁၀ ပုဒ်မှာ တပုဒ်လောက်တော့ ဖော်ပြခံရတယ်ပေါ့။ ဒါပေမယ့် ပြုပြင်တာတော့ ဘာမှ မရှိပါဘူး။ ကျနော် တော်တော်လေး ရေးခဲ့ဖူးပါတယ်။
ဧရာဝတီကနေ ရေလမ်းနဲ့လာတော့ သင်္ဘောပေါ်မှာ ဒိန်းမတ်နိုင်ငံသား တယောက်နဲ့ ကျနော်တွေ့တယ်။ သူပြောသွားတာ လေးက တော်တော်လေး သတိထားဖို့ ကောင်းတယ်။ သူပြောတာက သူတို့ ဒိန်းမတ်မှာ အရင်က မြစ်တခုရှိတယ်။ အခု ဧရာဝတီလိုပဲတဲ့၊ အဲဒီမြစ်ကို မထိန်းသိမ်းခဲ့လို့ မြစ်ကောသွားတယ်၊ ရေချိုးဖို့တောင် မြစ်က မကျန်တော့ဘူး။ ဒါပေမယ့် ဒီမြစ်ကြီးကို အခု ပြန်ထိန်းသိမ်းနေပြီ ပြုပြင်နေပြီ၊ နောက်နှစ်ပေါင်း ၂၀၊ ၃၀ လောက်ဆို အရင်အတိုင်း ပြန်မြင်ရတော့မယ်တဲ့။ အဲဒါလည်း ကျနော်ရေးဖူးတယ်။
နောက်တခု ဧရာဝတီမှာ ဖြစ်နေတာက လောင်စာ သင်္ဘောတွေပေါ့။ ကသာကနေ အထက်ပိုင်းကို သွားနေတာတွေ။ ကသာမှာ ဆီသိုလှောင်တဲ့နေရာရှိတယ်။ အဲဒီကို ဆီသင်္ဘောတွေ အများကြီးပဲဝင်တယ်။ အဲဒီတော့ မြစ်ပြင်မှာ ဆီယိုဖိတ်မှုတွေပေါ့၊ မြစ်ထဲမှာ ဆီတွေကို ပွနေတာပဲ။ ဧရာဝတီမြစ် ကမ်းနားတလျှောက်ဆိုရင် ဆီဝေ့နေလို့ အဝတ်လျှော်လို့တောင် မရဘူး။ ညစ်ပတ်နေတယ် ပေါ့ဗျာ။ အဓိကက သွားလာနေတဲ့ ကုမ္ပဏီသင်္ဘောကြီးတွေ ကြောင့်ပေါ့။ သူတို့ စည်းကမ်းမရှိလို့ပေါ့။
ကျနော်တို့ မြစ်ရေကတော့ သောက်ရေအဖြစ်က မသုံးသလောက်ကို ရှိသွားပြီ။ အရင်ကတော့ သောက်တယ်။ အခုတော့ သုံးရေလောက်ပဲ၊ နောက်တော့ ချိုးတယ်။ ဧရာဝတီမြစ်ကမ်းတွေမှာ အဝီစိတွင်းတူးတယ်၊ အဲဒီရေကိုတော့ သုံးတယ်ပေါ့။
မေး။ ။ အခုန ပြောသွားတာက သဘာဝပတ်ဝန်းကျင် အနေနဲ့ ထိခိုက်မှုတွေဆိုရင်၊ လူမှုဘဝ ထိခိုက်မှု အနေနဲ့ကော။ ဘာတွေရှိလဲ။
ဖြေ။ ။ လူမှုရေး အခက်အခဲတွေ ရှိတာပေါ့။ ရေလမ်းပေါက်နေတဲ့ နေရာ ရေလမ်း မပေါက်တော့ဘူးဆိုရင် ဒါက အခက်အခဲ ရှိတာပေါ့။ ဒါပေမယ့် ဒါတွေက နယ်စွန်နယ်ဖျားမှာ ဖြစ်နေတယ်၊ ဧရာဝတီမြစ်ဘေးမှာတော့ ဒါမျိုး သိပ်မရှိသေးဘူး၊ လူသိပ် မသိသေးဘူး။ နောက်တခုက ကမ်းပါးပြိုတာပေါ့။ ကမ်းပါးပြိုလို့ ရွာတွေပါသွားတာ ကျနော်တို့ ကသာ ပတ်ဝန်းကျင်မှာ နှစ်တိုင်းလိုပဲ။ ပြီးခဲ့တဲ့ နှစ်ကဆို ဘုန်းကြီးကျောင်းတွေ၊ ဘုရားတွေ ပါသွားတယ်။ အဓိကကတော့ မြစ်ကြောင်းတွေ ပြောင်းကုန်တာကြောင့်ရယ်၊ ထိမ်းသိမ်းမှု အားနည်းလို့ရယ်ပေါ့။ နောက် သစ်တောတွေ ပြုန်းကုန်လို့။ ရွှေကျော ရှာနေတဲ့ သူတွေဆိုရင် ဧရာဝတီ မြစ်ထဲက ရေတွေကို ရေစုပ်စက်ကြီးတွေနဲ့ တောင်ပေါ် ဆွဲယူတယ်။ တောင်ပေါ်မှာ မျှောစိုက်တယ်။ အဲဒီတော့ တောင်ကမ်းပါးရံ မှာ ရှိနေတဲ့ မြေတွေ၊ သစ်ပင်တွေအကုန်လုံး မြစ်ထဲပါသွားတယ်။ အဲဒီမှာ မြစ်ကြောင်းတွေ ပြောင်းကုန်တယ်။ တခြားနေရာမှာ မြေပြိုတာတွေ ဖြစ်ကုန်တယ်။ ဒါတွေက မြင်နေရတာပဲ။ ဘယ်သူမှလည်း ဒါတွေကို မတားပါဘူး။ ဒါတွေက နှစ်တိုင်း ဖြစ်နေတာပါ။
ကျနော့်အနေနဲ့ မြစ်ဆုံဆည် ဆောက်နေတဲ့ နေရာကိုတော့ မရောက်ဖူးသေးပါဘူး။ ဒါပေမယ့် ပညာရှင်တွေ ပြောနေတာတွေ ကြားရတယ်၊ ဖတ်ရတယ်။ ဒီဧရာဝတီမြစ်ဘေးမှာ နေနေတဲ့သူဆိုတော့ ကြားတာနဲ့တင် ကြက်သီးထတယ်။ ပုံမှန်အချိန် မိုးကြီးတဲ့ ရာသီမှာတောင် ဒီနေ့ မြစ်ကြီးနားမှာ ရေကြီးရင်၊ နောက်နေ့ ကသာမှာ ရေကြီးတာလေ။ ဒီနေ့ ဟိုမှာ ရေကျရင် နောက်နေ့ ကသာမှာ ရေကျတယ်။ အဲဒီတော့ ဒီ ရေလှောင်ကန်ကြီး တခုခုဖြစ်လို့ မြစ်ကြီးနား ရေမြုပ်ရင် နောက်နေ့ ကသာမှာ ရေမြုပ်မှာပဲ။ ဒုက္ခရောက်ကြဦးမယ်။
ကျနော်ကတော့ ဆည်ကိစ္စနဲ့ ပတ်သက်ရင် တတ်နိုင်သလောက် ကိုယ်တတ်တဲ့ ပညာနဲ့ တားဆီးသွားမယ်လို့ ဆုံးဖြတ် ထားတယ်။
မေး။ ။ တဦးချင်းအနေနဲ့ တတ်နိုင်သလောက် လုပ်တဲ့အပြင် ဒီ ဧရာဝတီမြစ်ဆုံဆည် ကန့်ကွက်နေတဲ့ အဖွဲ့တွေ၊ အနုပညာရှင်တွေ၊ စာပေပညာရှင်တွေနဲ့ ဘယ်လို ပူးပေါင်းလုပ်ဆောင်မှုတွေ ရှိလဲ။ ဒေသခံတွေကို ပညာပေးတာမျိုးကအစ ဘာတွေ လုပ်နိုင်မယ်ထင်လဲ။ ဘယ်လို ဖြစ်စေချင်လဲ။
ဖြေ။ ။ မြစ်ဆုံဆည် ကန့်ကွက်တဲ့ အဖွဲ့တွေနဲ့ ကျနော်နဲ့က နည်းနည်းတော့ အဆက်ပြတ် နေတယ်ဗျ။ ဒါပေမယ့် တခါတော့ သူတို့ ကသာကို လာတယ်။ သူတို့နဲ့ ကျနော်နဲ့ တွေ့တယ်။ တကယ်တမ်း လူထုကို တန်ဖိုးရှိရှိ ထိထိရောက်ရောက် ပညာပေး တာမျိုးတော့ ဖြစ်စေချင်တယ်ဗျာ။ အပျင်းပြေ လင်းပိုင်ကြည့်ရုံ သက်သက်ထက် ထိထိရောက်ရောက်နဲ့ ဒေသခံတွေကို ပညာပေးစေချင်တယ်။ လက်ကမ်းစာစောင်တွေ ဝေမယ်၊ ဟောပြောမယ် ဆိုတာမျိုးပေါ့ဗျာ။ တကယ်ဖြစ်နေတဲ့ ဟာတွေကို ရေးပြီး မော်တော်ပေါ်မှာ ပြောမယ်၊ စာကပ်မယ်ပေါ့။ အဲဒါမျိုးတွေ လုပ်စေချင်တယ်။
အဲဒီတုန်းက သူတို့အဖွဲ့လာတုန်းကဆို ရုပ်ရှင်မင်းသား ရဲတိုက် ပါတယ်ဗျ။ ရဲတိုက်ဆိုရင် နယ်တွေက၊ ရွာခံတွေက အရမ်းကို သဘောကျ နေကြတာ။ အဲဒီတော့ ရွာတွေမှာ ရဲတိုက်ရဲ့ မျက်နှာ ပြမယ်ဗျာ၊ သူတို့ လွယ်လွယ်ကူကူ လိုက်နာလို့ရမယ့် အချက်ကလေးတွေကို ပြောပြမယ်ဆိုရင် ပိုထိရောက်မယ် ထင်တယ်ဗျ။ ပရိသတ် သိတဲ့သူ တယောက်ယောက်က ပြောရင် ပိုထိရောက်မှာပေါ့ဗျာ။ ဥပမာ – ကျနော်ပြောတယ် ဆိုရင် အခွန်း ၁၀၀ ပြော၊ တခွန်း နားထဲရောက်ဖို့ မလွယ်ဘူး။ ဒါပေမယ့် သူတို့လို နာမည်ရှိတဲ့သူ တယောက်က ပြောလိုက်ရင် တခွန်းပြော၊ တခွန်း နားထဲကို ဒိန်းကနဲ ရောက်မယ်လေ။ အဲဒီတော့ သူတို့နဲ့ ပူးပေါင်းနိုင်ရင် ပိုကောင်းမယ်။ ကျနော်တို့ ဒေသခံ မီဒီယာ သမားတွေကလည်း တတ်နိုင်သလောက် ပူးပေါင်း ဆောင်ရွက်မယ်၊ ကူညီပေးမယ်၊ သူတို့ကလည်း အဲဒီလို နာမည်ရှိပြီး ပရိသတ် သိတဲ့သူမျိုးတွေနဲ့ ပညာပေးမယ်ဆိုရင် ပိုကောင်းတာပေ့ါဗျာ။
မေး။ ။ ကာတွန်းဆရာ တယောက်၊ မြစ်ကမ်းဘေး မြစ်ညာက ဒေသခံ တယောက်အနေနဲ့ အာဏာပိုင်တွေကို တခုခု ပြောခွင့်ရမယ်ဆိုရင် ဘာပြောချင်လဲ။
ဖြေ။ ။ ကျနော် ပြောချင်တာ ရှိတယ်ဗျ။ ကမ္ဘာမှာ ထင်ရှားတဲ့မြစ်ကြီးတွေ ရှိတဲ့ထဲမှာ ဒီ ဧရာဝတီမြစ်ကြီးလည်း ပါတယ်။ မြစ်တစင်းက တနိုင်ငံလုံးနဲ့ သက်ဆိုင် နေတယ်ဆိုတာ ဒီ ဧရာဝတီပဲ ရှိတာ။ ဒီတော့ ဒီဧရာဝတီမြစ်ကြီးက တန်ဖိုးရှိတယ်၊ ကျနော်တို့ မြန်မာတွေ ဂုဏ်ယူရတဲ့ မြစ်ကြီး။ ဒါကို ကျနော်တို့ ဘိုးစဉ်ဘောင်ဆက်၊ သားစဉ်မြေးဆက် ထိမ်းရမှာ။ ဒါကို အမျိုးသားအကျိုးစီးပွား ဆိုတာနဲ့ ဗန်းပြ ကိုင်ပေါက်ပြီး ပြောနေတာကတော့ ကျနော်တို့ လက်သင့်ခံလို့မရဘူး။
သူတို့က အမျိုးသား အကျိုးစီးပွားလို့ ပြောတယ် ဆိုရင် လူထုက ဘယ်လောက်အထိ အကျိုးစီးပွား ရှိမှာလဲ။ တကယ်တမ်း သူတို့ ပြောသလို ဆိုရင် ကျနော်တို့က ၂၀ ရာခိုင်နှုန်းပဲ ရမှာလေ၊ တရုတ်ကြီးက ၇၀ ရာခိုင်နှုန်းယူသွားမှာ။ ဒါကြီး အောင်မြင်သွားရင် တိုင်းပြည်က တိုးတက်သွားမလား၊ ဖွံ့ဖြိုးသွားမလား၊ ခေတ်မီ နိုင်ငံတော်ကြီး ဖြစ်သွားမလား၊ မဖြစ်ပါဘူး။ နောက်ဆုံးတော့ ဒီကရတဲ့ အသီးအပွင့်က ဘယ်သူတွေစားရမလဲ၊ ဒါတွေ လူတိုင်းလည်းသိနေတာပဲ။
ကျနော်တို့ လုပ်နေတာ နိုင်ငံရေး မဟုတ်ဘူး၊ အမျိုးသားရေး ဆိုတော့ မောင်နီအစိုးရ ဖြစ်စေ၊ မောင်ဖြူ အစိုးရဖြစ်စေ လူထု အန္တရာယ် ဖြစ်စေမယ့် လုပ်ရပ်မျိုးကို ပြောရမှာပဲ။ အဲဒီလို ပြောတဲ့နေရာမှာ နိုင်ငံရေး လုပ်နေတယ်ဆိုပြီး လက်ညှိုး မထိုးစေချင်ဘူး။ မြစ်ဆုံဆည်နဲ့ ပတ်သက်လို့ အန္တရာယ်ဖြစ်လာရင် NLD လည်း ဖြစ်မှာပဲ၊ ကြံ့ခိုင်ရေးလည်း ဖြစ်မှာပဲ၊ စစ်တပ်လည်း ဖြစ်မှာပဲ၊ KIO၊ KIA လည်းဖြစ်မှာပဲ။ ဒါ အမျိုးသားအားလုံးနဲ့ ဆိုင်တယ်။ မြစ်ဆုံ စီမံကိန်းကြီး ပျက်သွားလို့လည်း ဒီအစိုးရ ပြုတ်ကျ သွားမှာမဟုတ်ပါဘူး။ ဒါကို ဘာလို့လုပ်ချင်နေရတာလဲ။
ကျနော်ပြောချင် တာကတော့ ကိုယ့်အတ္တနဲ့ယှဉ်ပြီး လူထုဒုက္ခရောက်မယ့် အလုပ်မျိုးတွေ မလုပ်ကြဖို့ တောင်းပန်ချင်တာပါ။ ဒါပါပဲ။ အမျိုးသားအကျိုးစီးပွား မဟုတ်ဘဲ၊ တရုတ် အကျိုးစီးပွားပဲ ဖြစ်တဲ့အတွက်၊ လူထုဆန္ဒကို တောင်းဆိုနေတာ ဖြစ်တဲ့ အတွက် ဒါကိုတော့ လက်လျှော့ပေးပါလို့ ပြောခွင့်ရှိမယ်ဆိုရင် ပြောချင်တယ်ဗျာ။ ။
Share on Facebook
by herjulekatha
View 314 times
Posted Date December 28, 2013, 10:31 am
Modified Date December 28, 2013, 10:31 am